proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA DO ORZAMENTO 2019
ADMINISTRACIÓN LOCAL — Municipal — Portas (Presupostos e cadros de persoal, 17/04/2019)

Aprobado definitivamente polo Pleno deste Concello, segundo acordo adoptado en sesión extraordinaria do 08-03-2019, o orzamento municipal para o exercicio de 2019, en cumprimento ao disposto no artigo 169.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, faise público que dito presuposto ascende, tanto en gastos como en ingresos, á cantidade UN MILLÓN OITOCENTOS SESENTA E CATRO MIL DOUSCENTOS VINTE E TRES EUROS CON OITENTA E UN CENTIMOS (1.864.223,81), correspondendo a cada capítulo as cantidades que a continuación se expresan: Na referida sesión, tamén acordouse aprobar o cadro de persoal e a relación de postos de traballo deste concello, que, de acordo co que preceptúa o artigo 127 do Real decreto lexislativo 781/86, do 18 de abril, relaciónase a continuación: De conformidade co disposto no artigo 75.5 da Lei reguladora das bases do réxime local, fanse públicas as contías das retribucións dos cargos con dedicación exclusiva e as indemnizacións e asistencias a órganos colexiados, que son as seguintes: 1.—Dedicación exclusiva da Alcaldía: retribución bruta anual de 35.000,00 euros, a percibir en 12 mensualidades e 2 pagas extraordinarias.2.—Indemnizacións de concelleiros por asistencia a órganos colexiados: — Concelleiros: a) Por asistencia ó Pleno 50,00 euros b) Por asistencia a Comisión Especial de Contas 50,00 euros b) Por asistencia a Consello Escolar CPI Domingo Fontán 50,00 euros 3.—Indemnizacións por viaxes e desprazamentos: De conformidade co disposto no artigo 171.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladoras das Facendas Locais, poderase interpoñer directamente contra o orzamento xeral o recurso-contencioso administrativo, na forma e prazos que establecen as normas da citada xurisdición. Portas, 9 de abril de 2019 O alcalde, Asdo. Víctor Estévez Casal DOCUMENTO ASINADO ELECTRONICAMENTE
APROBAR INICIALMENTE O EXPEDIENTE DE MODIFICACIÓN ORZAMENTARIA Nº 12/2019 NA MODALIDADE DE CRÉDITO EXTRAORDINARIO 1/19
ADMINISTRACIÓN LOCAL — Municipal — Moaña (Presupostos e cadros de persoal, 07/05/2019)

O Pleno do Concello de Moaña, en sesión ordinaria celebrada o día 25 de abril de 2019, acordou aprobar inicialmente o expediente de modificación orzamentaria nº 12/2019 do Orzamento Xeral do Concello de Moaña para o 2019, na modalidade de crédito extraordinario 1/19 financiado con remanente de tesourería para gastos xerais, destinado a investimentos financeiramente sostibles. En cumprimento do disposto nos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse o público na Intervención deste Concello, durante un prazo de quince días hábiles, a contar dende o día seguinte ó da inserción do presente edicto no Boletín Oficial da Provincia, co fin de que, durante o mesmo, os interesados poidan examinar o expediente e formular as reclamacións que se estimen oportunas. Se transcorrido dito prazo non se houbesen presentado reclamacións, considerarase aprobado definitivamente dito acordo. Moaña, 29 de abril de 2019 A Alcaldesa–Leticia Santos Paz ASINADO DIXITALMENTE AO MARXE
APROBACIÓN INICIAL DO ORZAMENTO MUNICIPAL PARA O EXERCICIO 2019
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 09/04/2019)

O pleno da Comisión Xestora en sesión ordinaria de data de 02 de abril de 2019 adoptou o acordo de aprobación inicial do Orzamento Municipal para o exercicio 2019, así como o cadro de persoal polo que en cumprimento do establecido no artigo 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, exponse ao público na Intervención Municipal do Concello, polo prazo de quince días hábiles, contados a partires do seguinte ao da publicación do presente edicto no Boletín Oficial da provincia, co fin de que durante o referido prazo poidan formularse as alegacións ou reclamacións que se consideren oportunas. De non presentarse reclamacións durante o indicado prazo o orzamento considerarase definitivamente aprobado. Cerdedo-Cotobade de abril de 2019 ( Asinado dixitalmente na data reflectida ao marxe ) O Presidente Asdo. Jorge Cubela López
DH. V36.65731. SOLICITUDE DE BARLOVENTO SA, DE AUTORIZACIÓN VERTIDO AUGAS RESIDUAIS EN PORTO MELOXO (O GROVE)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 18/03/2019)

As augas residuais industriais xeradas na limpeza da planta (2.401,38 m3/ano) e no proceso de limpeza na recepción do mexillón (15.840 m3/ano) son tratadas nun sistema de depuración deseñado para un caudal punta de 18 m3/h e un caudal diario de 100 m3/día, constituído polos seguintes elementos: Os lodos procedentes do decantador son espesados nun depósito decantador en polietileno de 2 m de diámetro e 3 m de altura. As augas residuais industriais depuradas conéctanse no punto de coordenadas UTM (ETRS89): X=509.095, Y=4.704.287; á condución de vertido comunitaria existente na zona, que verte na ría de Arousa no dique do peirao no punto de coordenadas UTM (ETRS89): X=509.029, Y=4.704.184. As augas residuais fecais xeradas nas instalacións atópanse conectadas á rede de saneamento municipal. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentalas súas reclamacións, durante o prazo sinalado, no Concello do Grove; nas oficinas da entidade pública empresarial Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela; e no Servizo Territorial Sur de Augas de Galicia sito na rúa San Salvador núm.2 – 4º de Vigo; onde se atopa exposto o proxecto para que poida ser examinado por quen desexe. Santiago de Compostela, Xefa da Área de Vertidos - Iriana Izar Rajas Nonell (Sinatura dixital)
NOMEAMENTO DO VOGAL SUBSTITUTO DESTA PRESIDENCIA E DE DELEGACIÓNS
ADMINISTRACIÓN LOCAL — Municipal — Entidade Local Menor de Pazos de Reis (Tui) (Outros documentos, notificacións e informacións públicas, 28/08/2019)

Faise público que con data 3 de xullo de 2019 o Presidente da Entidade Local Menor de Pazos de Reis ditou resolución que a continuación se transcribe: “DECRETO DA PRESIDENCIA:. Nomeamento do vogal substituto desta Presidencia e de delegacións RESULTANDO: Que constituída a Corporación Municipal en sesión extraordinaria celebrada o pasa do 18 de xuño, resulta necesario nomear ao vogal substituto desta Presidencia para exercer as funcións de Presidente da Xunta Veciñal, en caso de ausencia ou enfermidade. Primeiro: Nomear a D. Rogelio Alonso Álvarez vogal desta Entidade, substituto desta Presidencia para exercer as funcións de Presidente da Xunta Veciñal, en caso de ausencia ou enfermidade. Segundo: A presente resolución surtirá efectos a partir do día seguinte o da súa sinatura. Terceiro: Ordenar a súa publicación no taboleiro de anuncios e no Boletín oficial da provincia ( BOPPO). Cuarto: Notificar o presente acordo ao interesado para a súa aceptación expresa ou tácita e dar conta desta Resolución a Xunta Veciñal na sesión extraordinaria que se convoque en cumprimento do disposto no art.38 do RD.2568/1986, de 23 de novembro.” En Pazos de Reis, documento asinado dixitalmente O presidente
DELEGACIÓN ATRIBUCIÓN DE AUTORIZACIÓN DE MATRIMONIO CIVIL, NA CONCELLEIRA CARLA MARÍA PÉREZ PÉREZ
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 16/01/2019)

O Diawoye Vera Perez Moreno ditou o Decreto nº 2019-0016 de 3 de xaneiro de 2019, segundo o cal: Visto que, con data de 17 de decembro e 2018 foi remitido a esta Alcaldía (2018-E-RC-6560) expediente para a autorización de matrimonio civil entre D/Acindino Buergo Civit (DNI 53112463N) e D./Dª Clara Alexandra Fernandez de Ocariz Issaoui (DNI 52933982B), o vindeiro 12 de xaneiro de 2019. Visto a imposibilidade do Diawoye Vera Perez Moreno, para a celebración do mencionado matrimonio o día 12 de xaneiro de 2019. Visto o artigo 51.1 do Código Civil no seu texto vixente, así coma o establecido na directriz cuarta da instrucción de 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos Alcaldes (segundo a cal, esta delegación debe estar documentada previamente, aínda que non se esixa a comprobación rexistral da mesma, bastando a tales efectos que na acta de autorización se faga constar que a Concelleira actuou por delegación do Alcalde respectivo). Visto o establecido nos artigos 114 a 118 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das Entidades Locais (ROF en adiante) e, en uso das atribucións que me conferen os artigos 21.1 s) da Lei 7/1985, de 2 de abril, reguladora das bases do réxime local (LRBRL), e 51.1 do Código Civil e, de acordo co establecido no artigo 21.3 LRBRL, Documento asinado electrónicamente.
ACORDO DE CONCESIÓN DE SUBVENCIÓNS EN CONCORRENCIA COMPETITIVA PARA ACTUACIÓNS E ACTIVIDADES DE CARÁCTER TURÍSTICO DURANTE O ANO 2018
ADMINISTRACIÓN LOCAL — Provincial — Deputación Provincial (Subvencións e axudas, 11/01/2019)

A Xunta de Goberno desta Deputación Provincial na súa sesión ordinaria do día 14 de decembro de 2018, adoptou, entre outros, o seguinte acordo: 2.27386.- CONCESIÓN DE SUBVENCIÓNS EN CONCORRENCIA COMPETITIVA, PARA ACTUACIÓNS E ACTIVIDADES DE CARÁCTER TURÍSTICO DURANTE O ANO 2018 A Xunta de Goberno da Deputación Provincial de Pontevedra, na súa sesión ordinaria do día 22 de xuño de 2018 adoptou o acordo de aprobar as bases reguladoras das subvencións en concorrencia competitiva para actuacións e actividades de carácter turístico durante o ano 2018. As bases reguladoras das subvencións foron publicadas no Boletín Oficial da Provincia de Pontevedra (BOPPO) nº 131 de 9 de xullo de 2018 e no portal da Base de Datos Nacional de Subvencións e o extracto do acordo da Xunta de Goberno do 22 de xuño de 2018 foi publicado no BOPPO nº 132 de 10 de xullo de 2018. O 30 de novembro de 2018 o órgano instrutor do expediente emite informe sobre as solicitudes presentadas. O 5 de decembro de 2018 a xefa do Servizo de Fiscalización emite informe no que pon de manifesto unha serie de observacións, que son aclaradas polo órgano instrutor o 5 de decembro de 2018. O 7 de decembro de 2018 a Comisión de Valoración, á vista dos antecedentes e de conformidade co informe do órgano instrutor efectúa a valoración das solicitudes admitidas, previa exclusión dos beneficiarios que non cumpren cos requisitos da convocatoria. Fundamentación xurídica e técnica: En consecuencia, visto o que antecede e a normativa de pertinente aplicación, a Xunta de Goberno acorda por unanimidade: O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. En Pontevedra, a 17 de decembro de 2018. O Secretario Contra este acordo que pon fin á vía administrativa poderá interpoñer recurso potestativo de reposición perante o mesmo órgano que o ditou, no prazo de un mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.
APROBACIÓN DEFINITIVA DOS EXPTES. DE MODIFICACIÓN DE CRÉDITOS- CRÉDITO EXTRAORDINARIO-SUPLEMENTO DE CRÉDITO Nº46-P/2019, Nº47-P/2019, Nº48-P/2019, Nº49-P/2019, 50-P/2019, 51-P/2019 E 52-P/2019
ADMINISTRACIÓN LOCAL — Municipal — Lalín (Presupostos e cadros de persoal, 29/11/2019)

Esgotado o prazo de exposición ao público dos expedientes de modificación de créditos-Crédito Extraordinario/Suplemento de Crédito Nº 46-P/2019 (Expte.4437/2019), Nº 47-P/2019 (Expte.4442/2019), Nº 48-P/2019 (Expte.4464/2019), Nº 49-P/2019 (Expte.4488/2019), Nº 50-P/2019 (Expte.4510/2019), Nº 51-P/2019 (Expte.4536/2019) e Nº 52-P/2019 (Expte.4561/2019) aprobados polo Pleno desta Corporación en sesión ordinaria celebrada o día25deoutubrodo presente ano sen que se presentara reclamación algunha contra dos mesmos, considéranse definitivamente aprobados, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, nos seus créditos e previsións definitivas, unha vez incorporadas as modificacións operadas queda do xeito seguinte: Capítulo DESCRICIÓN € 1 GASTOS DE PERSOAL 5.473.559,00 2 GASTOS EN BENS CORRENTES E SERVIZOS 8.508.527,23 3 GASTOS FINANCEIROS 51.995,00 4 TRANSFERENCIAS CORRENTES 1.039.699,36 5 FONDO DE CONTINXENCIA E IMPREVISTOS 0,00 6 INVESTIMENTOS REAIS 10.247.362,66 7 TRANSFERENCIAS DE CAPITAL 332.715,52 9 PASIVOS FINANCEIROS 582.126,13 Total GASTOS … … … 26.235.984,90 Capítulo DESCRICIÓN € 1 IMPOSTOS DIRECTOS 4.776.458,84 2 IMPOSTOS INDIRECTOS 151.000,00 3 TAXAS E OUTROS INGRESOS 3.228.940,28 4 TRANSFERENCIAS CORRENTES 7.077.365,18 5 INGRESOS PATRIMONIAIS 55.000,00 6 ALLEAMENTO DE INVESTIMENTOS REAIS 0,00 7 TRANSFERENCIAS DE CAPITAL 6.596.829,89 8 ACTIVOS FINANCEIROS 3.633.274,09 9 PASIVOS FINANCEIROS 954.932,89 Total INGRESOS … … … 26.473.801,17 O que se fai público para xeral coñecemento e efectos. Lalín, a 27 de novembro do 2019, documento asinado dixitalmente. A concelleira de Facenda Raquel Lorenzo Fernández
DESIGNACIÓN DE MEMBROS DA XUNTA DE GOBERNO LOCAL, TENENTES DE ALCALDE E DELEGACIÓN DE FUNCIÓNS
ADMINISTRACIÓN LOCAL — Municipal — Silleda (Outros documentos, notificacións e informacións públicas, 10/07/2019)

Logo das eleccións municipais do 26 de maio de 2019 e unha vez constituída a nova Corporación o día 15 de xuño de 20 19, fanse públicos os nomeamentos e delegacións seguintes: Silleda, a 1 de xullo de 2019. O alcalde Manuel Cuiña Fernández
APROBACIÓN MODIFICADO DE PROXECTO URBANIZACIÓN
ADMINISTRACIÓN LOCAL — Municipal — Redondela (Outros documentos, notificacións e informacións públicas, 28/01/2019)

Aprobado mediante acordo adoptado pola Xunta de Goberno Local en sesión ordinaria celebrada o día 17/01/2019 a modificación do proxecto de urbanización presentada en outubro de 2018 polo director de obra (obras cuxa execución corresponden ao concello de Redondela) do proxecto público educativo Cidadelle, para a construción de novo CEIP, asinado en outubro de 2017, redactado por Interurbán, S. A. e anexo cálculos xustificativos complementarios aos anexos n.º 10. Rede de alumeado público e n.º. 13. Estruturas, presentado en decembro de 2017, aprobado definitivamente por acordo da Xunta de Goberno Local o 29 de decembro de 2017, e de acordo coas coas condicións ás que se refire o punto 8 dos antecedentes e consideracións técnicas desenvolvidos nos puntos 7 e 8 da Resolución da Directora Xeral de Patrimonio Cultural de data 15/01/2019. Procédese a súa publicación para o seu xeral coñecemento. Documento asinado electronicamente á marxe
MODIFICACIÓN ORDENANZA MEDIO AMBIENTE
ADMINISTRACIÓN LOCAL — Municipal — Mos (Ordenanzas e Regulamentos, 21/05/2019)

Aprobado inicialmente por acordo do Pleno deste Concello de 29.04.2019 a “Modificación da ordenanza de Medio Ambiente”, sometese a información pública e audiencia aos interesados para a presentación de reclamacións e suxestións que se teñan por convenientes polo prazo de TRINTA DIAS, a contar desde o día seguinte a publicación deste anuncio. Mos, 8 de maio de 2019 A Alcaldesa, Nidia Mª Arévalo Gómez
EXPOSICIÓN E COBRANZA DO PADRÓN DO IAE 2019
ADMINISTRACIÓN LOCAL — Municipal — Ribadumia (Recadación, 17/09/2019)

Aprobado por resolución da Alcaldía o padrón do Imposto sobre Actividades Económicas (IAE) correspondente ao exercicio 2019, estará a disposición do público nas oficinas municipais, durante o prazo de 15 dias contados a partir do seguinte ao da publicación deste anuncio no Boletín Oficial da Provincia, anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Durante o devandito prazo os interesados/as poderán examinalo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade do disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en período voluntario do Imposto sobre Actividades Económicas (IAE) correspondente ao ano 2018 será o comprendido entre o 15 de setembro e o 20 de novembro do 2019, ambos inclusive, no horario de caixa de cada entidade bancaria colaboradora. Para os recibos domiciliados a data de cargo en conta será o día 10 de novembro de 2019 O Imposto deberá pagarse a través das seguintes entidades colaboradoras ABANCA e BANCO SABADELL. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. O alcalde-presidente. Doralicia Ortiz de Martioda El Haik
DH. A36.54013. CONCESIÓN DUN CAUDAL DE AUGA A JULIO PEREIRO TOUBES, NO LUGAR DA BANQUEIRA, PARROQUIA DE CAMPAÑÓ (SAN PEDRO), NO CONCELLO DE PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 25/06/2019)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 12 de abril de 2019 e como resultado do expediente incoado ó efecto, outorgóuselle a Julio Pereiro Toubes unha concesión de 1616,6 m3 anuais de auga que procede dun manancial situado no lugar da Banqueira, na parroquia de Campañó (San Pedro), no concello de Pontevedra (Pontevedra), con destino a rega. O xefe do Servizo de Tramitación Técnico-Administrativa do Dominio Público Hidráulico Giovani Fernandez Mera Ruiz Castillo
DH. A36.55779. CONCESIÓN DUN CAUDAL DE AUGA ROSA MARÍA RUIBAL RIVAS, NO CONCELLO DE MARÍN (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 13/06/2019)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 13 de maio de 2019 e como resultado do expediente incoado ó efecto, outorgóuselle a Rosa María Ruibal Rivas unha concesión de 341,50 m3 anuais de auga que procede dun manancial situado no lugar do Casal, na parroquia de Marín (San Xián), no concello de Marín (Pontevedra), con destino a rega. O xefe do Servizo de Tramitación Técnico-Administrativa do Dominio Público Hidráulico Marco Ruben Del Lago Verbeke
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS Nº 12/19 POR CRÉDITO EXTRAORDINARIO 1/2019, SOBRE O ORZAMENTO MUNICIPAL DO 2019
ADMINISTRACIÓN LOCAL — Municipal — Moaña (Presupostos e cadros de persoal, 12/06/2019)

Rematado o prazo de exposición pública do Acordo plenario de data 25 de Abril de 2019, de aprobación inicial do expediente modificación de créditos nº 12/19 do orzamento municipal para o 2019, na modalidade de crédito extraordinario 1/19 financiado con remanente de tesourería para gastos xerais, destinado a investimentos financeiramente sostibles, sen que se presentaran alegacións contra o mesmo, considerase definitivamente aprobado conforme ó disposto nos artigos 177 en relación co 171 do Texto refundido da Lei Reguladora de Facendas Locais e 38.3 en relación co 23.1 do Real Decreto 500/1990 de 20 de abril. O resumo por capítulos do orzamento municipal vixente, unha vez incorporadas as modificacións operadas, queda do seguinte xeito: Contra o presente Acordo, os interesados poderán interpoñer directamente recurso contencioso-administrativo na forma e prazos establecidos nos artigos 25 a 42 da Lei 29/1998. A interposición de dito recurso non suspenderá por si soa a efectividade do acto ou acordo impugnado. Asinado dixitalmente na marxe.
DELEGACIÓN DE ÁREAS
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 03/07/2019)

Visto que o pasado día 15 de xuño celebrouse a sesión constitutiva da nova corporación municipal de Salceda de Caselas para o período 2019-2023. Visto que de conformidade co disposto no artigo 21.1 a) da Lei 7/1985, de 2 de abril, Reguladora das Bases do Réxime Local corresponde ó Alcalde dirixir o goberno e a administración municipal. Tendo atribuída esta Alcaldía por lei a facultade de delegar determinadas atribucións nos Concelleiros da Corporación segundo o disposto no art.23.4 da Lei 7/1985, Reguladora das Bases do Réxime Local e no art.61.3 da Lei 5/1997, de Administración Local de Galicia. Visto o Réxime Xurídico desas delegacións establecido nos arts.43 a 45 e 114 a 118 do RD 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, en uso das atribucións que me confire a normativa legal vixente, Primeiro.- Realizar a favor dos concelleiros membros do equipo de goberno, dentro das áreas que se indican, as delegacións seguintes: Estas delegacións abarcarán tanto as facultades de dirixir as áreas e materias correspondentes, como a de xestionalos en xeral, sen facultade de resolver mediante actos administrativos que afecten a terceiros. Corresponderán á Alcaldía as áreas de persoal, igualdade e coordinación de proxectos así como todas aquelas outras áreas que non fosen obxecto de delegación. Terceiro.- A Alcaldía en calquera momento poderá asumir as atribucións delegadas nesta Resolución sen prexuízo da súa avocación segundo o disposto nos artigos 10 da Lei 40/2015, de 1 de outubro, de Réxime Xurídico do Sector Público e 116 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.868/1986, de 28 de novembro. Cuarto.- Da presente resolución darase conta ó Pleno na primeira sesión que celebre, notificándose ademais persoalmente ao designados e será publicada no Boletín Oficial da Provincia, sen prexuízo da súa efectividade dende o día seguinte ó da presente Resolución. Quinto.- No non previsto nesta Resolución rexerá o disposto na Lei 7/1985, de 2 de abril, Reguladora das Bases do Réxime Local, Lei 5/1997 e do Regulamento de Organización, Funcionamento e Réxime Xurídico das Entidades Locais aprobado polo Real Decreto 2568/1986, de 28 de novembro, en canto ás regras que para a delegación se establecen en devanditas normas.” O que remito publícase, aos efectos oportunos, de acordo co previsto no artigo 44.2 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. Documento asinado electronicamente.
CONVOCATORIA XUÍZ DE PAZ
ADMINISTRACIÓN LOCAL — Municipal — Oia (Convocatorias Xuíz de Paz, 07/08/2019)

Estando próximo a finalizar o periodo de mandato polo que se nomeou Estela Mary De los Rios Zarzosa Ouharrou titular e sustituto e para dar cumprimento ó disposto nos artigos 101 e ss. da Lei Orgánica do Poder Xudicial e artigos 4 e 5 do Regulamento dos Xuices de Paz, por medio da presente se concede un prazo de 15 días hábiles para que todos os interesados que cumplan cos requisitos establecidos formulen a súa solicitude ante este Concello, facendo constar que o expediente completo se encontra nas dependencias da Secretaría, donde poderá ser examinado. Á solicitude deberá acompañarse a seguinte documentación: En Oia, a 29 de xullo de 2019 A Alcaldesa Asdo Veronica Teresa Simoneta Sarosi Boulerhcha *Asdo dixitalmente á marxe
RECTIFICACIÓN BASES DA CONVOCATORIA DE POLICÍA LOCAL POR MOBILIDADE, PUBLICADAS NO BOP DE PONTEVEDRA DO 25/01/2019
ADMINISTRACIÓN LOCAL — Municipal — Poio (Persoal, oposicións, 04/02/2019)

Advertido o erro nas bases reguladoras do acceso á categoría do corpo da Policía Local pola quenda de Mobilidade publicadas no BOP de Pontevedra do 25/01/2019 procede a modificación das mesmas coa supresión do apartado A-7 da base 8ª por non ser de aplicación segundo o disposto no artigo 80.3 da Lei 2/2015, de 29 de abril, do emprego público de Galicia. Poio, 30 de xaneiro de 2019. O Alcalde Luciano Sobral Fernández
PROXECTO DE URBANIZACIÓN DA ESTRADA DE RODEIRO E RÚA CALZADA
ADMINISTRACIÓN LOCAL — Municipal — Lalín (Urbanismo e Patrimonio, 18/01/2019)

Aprobado inicialmente o Proxecto de Urbanización tramo da Rolda Leste (SG-V2) entre a PO-533 (Lalín-Alto do Faro) e a rúa Calzada (documento reformado), redactado polo arquitecto José Ramón Romero Riádigos, por encargo de José Manuel Barros López e Maria Gracas Eraña Sescu, presentado con data 30 de novembro de 2018, con n.9124 de rexistro de entrada municipal (exp.2047/2018), sométese a información pública, polo prazo dun mes, a contar a partir do día seguinte a aquel en que teña lugar a publicación deste anuncio no Boletín Oficial da Provincia (artigo 96 da Lei 2/2016, do 10 de febreiro, do solo de Galicia). O ALCALDE P. D. O CONCELLEIRO DE URBANISMO Decreto da Alcaldía de 29/06/2015 (BOP de 27/07/2015) Nicolás María González Casares
DELEGACIÓN DE ALCALDÍA NO 1º TENIENTE ALCALDE OS DÍAS 17 DE ABRIL AO 20 DE ABRIL DE 2019
ADMINISTRACIÓN LOCAL — Municipal — Bueu (Outros documentos, notificacións e informacións públicas, 26/04/2019)

Expediente: 1653/2016 Procedemento: “S/R. I/2015” ORGANIZACIÓN MUNICIPAL MANDATO 2015-2019 Unidade Xestora: Departamento de Secretaria Documento: Anuncio de Alcaldía Trámite: Delegación de funcións de Alcaldía no 1º Teniente de Alcalde do 17 ao 20 de Abril de 2019 A Alcaldía-Presidencia deste Concello, con data 16 de abril de 2019, ven de ditar a resolución núm.2019-0507, dispoñendo o seguinte: “./. PRIMEIRO.—Delegar no 1º Tenente de Alcalde deste Concello de Bueu, D. Junliang Stanoev Herra, as funcións propias que como Alcalde-Presidente do Concello lle corresponden durante as datas antes sinaladas. SEGUNDO.—Esta delegación surtirá efectos con data 17 de abril ao 20 de abril de 2019, sen prexuízo da pertinente publicación no Boletín Oficial da Provincia. TERCEIRO.—Notifíquese a presente resolución ao interesado, co réxime de recursos que caiban contra a mesma. CUARTO.—Dese conta desta Resolución ó Pleno da Corporación Municipal na primeira sesión que se celebre./.” (Documento asinado electrónicamente á marxe)
COBRANZA PRAZA 3 TRIMESTRE 2019
ADMINISTRACIÓN LOCAL — Municipal — Cambados (Recadación, 19/11/2019)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXAS POR SERVIZO PRAZA correspondentes a Remesa: PADRON PRAZA 3 TRIMESTRE 2019 o seguinte: Durante o prazo comprendido entre 20 de Novembro de 2019 ata o 21 de Xaneiro de 2020, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Decembro de 2019. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
APROBACIÓN DEFINITIVA DA MODIFICACIÓN DAS BASES DO ORZAMENTO 2019
ADMINISTRACIÓN LOCAL — Municipal — Sanxenxo (Presupostos e cadros de persoal, 15/04/2019)

Por acordo plenario do día 28 de xaneiro de 2019 a Corporación municipal acordou modificar as bases de execución do orzamento para 2019, no seguinte senso: De conformidade co disposto no artigo 171 do texto refundido da Lei reguladora das facendas locais, contra a aprobación definitiva poderá interpoñerse directamente recurso contencioso-administrativo no prazo de dous meses, contados a partir do día seguinte ao da publicación do presente edito no Boletín oficial da provincia. Sanxenxo, o alcalde, Telmo Martín González
DELEGACIÓNS EN XUNTA GOBERNO LOCAL
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 05/12/2019)

Por decreto de Alcaldía de 27.11.2019 acordouse a resolución cuxa parte dispositiva a continuación se transcribe literalmente: 1º) Delegar na xunta de goberno municipal as seguintes competencias: No Porriño, 27 de novembro de 2019. Carmen Ines Monsergas Bourguid. Alcaldesa
NOMEAMENTO PERSOAL FUNCIONARIO, OFERTAS DE EMPREGO DOS ANOS 2016 E 2017
ADMINISTRACIÓN LOCAL — Municipal — Redondela (Persoal, oposicións, 22/08/2019)

En resolución do proceso selectivo que se convocou para cubrir, por promoción interna, prazas de persoal funcionario incluídas nas Ofertas de Emprego dos anos 2016 e 2017 e a proposta do tribunal cualificador das probas selectivas que se convocaron, a alcaldesa ditou a resolución núm.: 2019-2240, con data de 09/08/2019, pola que resolveu nomear a: Redondela, 14 de agosto de 2019 A alcaldesa Digna Rosa Rivas Gómez DOCUMENTO ASINADO ELECTRONICAMENTE Á MARXE
DECRETO DE MODIFICACIÓN DELEGACIÓN DE ÁREAS E SERVIZOS
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 06/09/2019)

Mediante Resolución da Alcaldía de data 29/08/2019 adoptouse a modificación do Decreto de data 05/07/2019 relativo a delegación de áreas e servizos do Concello de Gondomar, quedando do seguinte xeito. “Visto o Decreto da Alcaldía de data 5 de xullo de 2019, relativo a delegacións xenéricas e especiais de áreas e servizos do Goberno Municipal. No uso das competencias que me confire o artigo 43 e seguintes do Real decreto 2568/86, de 28 de novembro, polo que se aproba o Regulamento de organización e funcionamento das entidades locais (ROF) e no exercizo das atribucións recoñecidas polos artigos 21.1. a) da Lei 7/85, de 02 de abril, reguladora das bases de réxime local e 61.3 da Lei 5/97, de 22 de xullo, da administración local de Galicia, tendo en conta que como alcalde me corresponderían as áreas de Economía, Facenda, Réxime Interior e Persoal, pola presente RESOLVO: Primeiro.— Modificar as seguintes delegacións especiais de áreas e servizos nos conselleiros que se relaciona, quedando do xeito que a continuación se detalla: Coas seguintes condicións específicas no exercizo da citada delegación: Coas seguintes condicións específicas no exercizo da citada delegación: Segundo.— Notificar a presente aos interesados para o seu coñecemento e efectos. Do presente Decreto darase coñecemento ao Pleno do Concello na primeira sesión que se celebre e publicarase no Boletín Oficial da Provincia sen prexuízo da súa efectividade ao día seguinte da presente resolución, de conformidade co disposto no artigo 44 do ROF. Terceiro.— A delegación das atribución sinaladas producirá efecto dende o día seguinte á data da presente resolución, sen prexuízo da súa preceptiva publicación no Boletín Oficial da provincia. En Gondomar, o manda, sela e asina o Sr. alcalde dixitalmente na data que se consigna na marxe, do que eu, como secretario, dou fe.” Contra a presente Resolución, que pon fin á vía administrativa, pode interpor alternativamente recurso de reposición potestativo ante o alcalde deste Concello, no prazo dun mes a contar desde o día seguinte ao da recepción da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante o Xulgado do Contencioso-Administrativo de Vigo, no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vd. calquera outro recurso que puidese estimar máis conveniente ao seu dereito. En Gondomar, asinado dixitalmente o Sr. alcalde, Juan Francisco Ferreira González, na data que se consigna na marxe.
APROBACIÓN PROVISIONAL DAS SUBVENCIÓNS NOMINATIVAS PARA O ANO 2019
ADMINISTRACIÓN LOCAL — Municipal — Redondela (Subvencións e axudas, 01/03/2019)

Acordada polo Pleno do Concello, en data de 21 de febreiro do 2019 a aprobación de diferentes subvencións nominativas para o exercicio económico do ano 2019, en cumprimento do disposto no artigo 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, exponse ao público o expediente administrativo polo prazo de quince días, durante os cales os interesados poderán examinalo e presentar as reclamacións ao Pleno. En ausencia de reclamacións, o presente acordo inicial elevarase automaticamente a definitivo, procedendo a publicarse dita modificación.
ESTABLECEMENTO DE DELEGACIÓNS DE COMPETENCIAS
ADMINISTRACIÓN LOCAL — Municipal — Valga (Outros documentos, notificacións e informacións públicas, 19/07/2019)

Celebradas as eleccións locais o pasado día 26 de maio de 2019, vista a sesión constitutiva do Concello de data 15 de xuño de 2019, en uso das facultades que lle confiren os artigos 21.3 e 23.4 da Lei 7/1985, de 2 de abril, Reguladora das Bases do Réxime Local, e de conformidade cos artigos 43, 44, 45 e 51 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, PUNTO ÚNICO. Delegar as seguintes áreas/materias: Valga, a 4 de xullo de 2019. O alcalde José María Bello Maneiro
DH. A36.18055. CONCESIÓN A JOSEFINA NAVAZAS FERNÁNDEZ DUN CAUDAL DE AUGA NO CONCELLO DE VILANOVA DE AROUSA
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 21/10/2019)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 26 de setembro de 2019 e como resultado do expediente incoado ó efecto, outorgouse a Josefina Navazas Fernández, unha concesión de 937,5 m3 anuais de auga que procede dun manancial situado no Cuarto, na parroquia de Deiro (San Miguel), no concello de Vilanova de Arousa (Pontevedra), con destino a rega. O xefe do Servizo de Tramitación Técnico-Administrativa do Dominio Público Hidráulico Eloy Javier Luz Ayda Bragos Santibañez
APROBACIÓN DEFINITIVA MODIFICACIÓN ORZAMENTARIA POR SUPLEMENTO DE CRÉDITO SC-1/2019 E RECOÑECEMENTO EXTRAXUDICIAL DE CRÉDITO
ADMINISTRACIÓN LOCAL — Municipal — Entidade Local Menor de San Juan de Chenlo (O Porriño) (Presupostos e cadros de persoal, 29/05/2019)

En cumprimento do artigo 169.1 por remisión do 177.2 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non haberse presentado alegacións durante o prazo de exposición ao publico, queda definitivamente elevado a definitivo o acordo da Xunta Veciñal de data 17 de abril do corrente, sobre a aprobación inicial do expediente de modificación de crédito SC 1-2019 ao vixente orzamento, publicando o seu resumo por capítulos: Contra o presente acordo, e en virtude do disposto no artigo 171 do RDL 2/2004, de 5 de marzo, por remisión do 179.4, as persoas interesadas poderán interpoñer recurso contencioso-administrativo na forma e prazos establecidos na lei 29/1998, Reguladora de dita xurisdición. Chenlo, (O Porriño) Asinado dixitalmente na marxe na data que figura.
MODIFICACIÓN PRESUPOSTARIA 30/2019 POR CRÉDITO EXTRAORDINARIO 1/19
ADMINISTRACIÓN LOCAL — Municipal — Oia (Presupostos e cadros de persoal, 10/07/2019)

Aprobado polo Pleno deste Concello o expediente de modificación presupostaria nº 30/2019 por crédito extraordinario 1/19, por acordo adoptado en sesión celebrada o día 24.05.2019 e non téndose presentado reclamacións durante o prazo de exposición ao público, en cumprimento do que dispón, o artigo 169.3 do Texto Refundido da Lei Reguladora das Facendas Locais, 2/2004 de 5 de marzo, faise público que, trala modificación operada, o orzamento de gastos e ingresos, resumido por capítulos, resulta como sigue: Capítulo DENOMINACIÓN PRESUPOSTO 2019 € I Gastos de Persoal 429.768,08 II Gastos en bens correntes e servicios 894.176,34 III Gastos financeiros 1.000,00 IV Transferencias correntes 63.117,44 VI Inversións reais 142.500,00 VII Transferencias de capital VIII Activos financeiros 2.000,00 IX Pasivos financeiros Total GASTOS … … … 1.532.561,86 Capítulo DENOMINACIÓN PRESUPOSTO 2019 € I Impostos directos 478.000,00 II Impostos indirectos 3.000,00 III Taxas e outros ingresos 161.300,00 IV Transferencias correntes 845.630,53 VI Ingresos patrimoniais 500,00 VI Alleamento de inversións reais VII Transferencia de capital VIII Activos financeiros 120.000,00 IX Pasivos financeiros Total INGRESOS … … … 1.608.430,53 Oia, a 2 de xullo de 2019. Asinado dixitalmente á marxe. A alcaldesa-presidenta Cristina Correa Pombal
ACORDO SOBRE RETRIBUCIÓNS DE CARGOS CON ADICACIÓN EXCLUSIVA E PARCIAL. ASISTENCIAS. DOTACIÓNS ECONÓMICAS DOS GRUPOS POLÍTICOS
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 23/07/2019)

Por acordo do Pleno do Concello de Salceda de Caselas, de data 27.06.2019, aprobáronse as dedicacións dos cargos públicos municipais e as súas retribucións, acordo que se transcribe integramente a continuación e se publica aos efectos do seu xeral coñecemento: Primeiro.— Determinar a adicación exclusiva en relación aos seguintes cargos de goberno do Concello de Salceda de Caselas, coas retribucións que se indican: — Alcaldía: Retribucións mensuais brutas de 3040,00 € en 12 pagas e dúas extraordinarias en xuño e decembro (Total anual: 42560,00 € + seguridade social a cargo do Concello). — Primeira tenencia de Alcaldía: Retribucións mensuais brutas de 2200,00 € en 12 pagas e dúas extraordinarias en xuño e decembro (Total anual: 30800,00 € + seguridade social a cargo do Concello). — Concellaría Facenda, réxime interior, seguridade, tráfico e turismo: Retribucións mensuais brutas de 2200,00 € en 12 pagas e dúas extraordinarias en xuño e decembro (Total anual: 30800,00 € + seguridade social a cargo do Concello). Segundo.— Determinar a adicación parcial (cun réxime equivalente a seis horas diarias de xornada de traballo, cuxo cumprimento deberá ser obxecto de control polos medios que determine a Alcaldía) en relación aos seguintes cargos de goberno do Concello de Salceda de Caselas, coas retribucións que se indican: — Cultura, festexos, normalización lingüística, novas tecnoloxías, mocidade, asociacionismo e patrimonio: Retribucións mensuais brutas de 1500,00€ en 12 pagas e dúas extraordinarias en xuño e decembro (Total: 21000,00 € + seguridade social a cargo do Concello). — Medio rural, medioambiente e deportes: Retribucións mensuais brutas de 1500,00 € en 12 pagas e dúas extraordinarias en xuño e decembro (Total: 21000,00 € + seguridade social a cargo do Concello). — Ensino, infancia, benestar social, sanidade e voluntariado: Retribucións mensuais brutas de 1500,00 € en 12 pagas e dúas extraordinarias en xuño e decembro (Total: 21000,00 € + seguridade social a cargo do Concello). Terceiro.— Modificar a base 35. e) das Bases de Execución do Presuposto Municipal prorrogado para o ano 2019, nos termos indicados no apartado segundo do presente acordo. Cuarto.— Remitir a fixación de asistencias indicadas no artigo 75.3 e.4 LRBRL, aos acordos de aprobación das bases de execución do orzamento xeral do Concello vixente para cada exercicio. Quinto.— Remitir a fixación das dotacións económicas dos grupos políticos, indicadas no artigo 73.3 da Lei 7/1985, de 2 de abril, Reguladora das Bases de Réxime Local, aos acordos de aprobación das bases de execución do orzamento xeral do Concello vixente para cada exercicio. Sexto.— Publicar o presente acordo no Boletín Oficial da Provincia e fixar no taboleiro de anuncios da Corporación. A Alcaldesa, no lugar e data que figura na sinatura electrónica.
FORMALIZACIÓN DAS ACTAS DE OCUPACIÓN DA OBRA DE CLAVE: PO/17/139.06 NO CONCELLO DE VIGO
XUNTA DE GALICIA — Axencia Galega de Infraestruturas — Servicio Provincial de Pontevedra (Outros documentos, notificacións e informacións públicas, 16/05/2019)

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executar o pagamento dos depósitos previos as persoas propietarias cuxa relación figura exposta no taboleiro de anuncios do concello. Este pagamento corresponde ó expediente de expropiación forzosa instruído para o termo municipal de Vigo, por mor das obras do Proxecto: “Mellora da seguridade viaria (MSV) na contorna de treitos de concentración de accidentes (TCA) na estrada PO-552, p. p. q. q. 1+100 a 5+600”. A formalización das actas de ocupación terá lugar: Lugar: Concello de Vigo – 2º andar (Concellería de Fomento) Data: 5 de xuño de 2019 de 10:00 ás 12:00 horas. O que se fai público, para xeral coñecemento, advertindo as persoas interesadas que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou o secretario do concello. Pontevedra a 8 de maio de 2019 Documento asinado electrónicamente O Xefe do Servizo Fausto Núñez Vilar
ACORDOS DO PLENO CELEBRADO EN SESIÓN EXTRAORDINARIA O DÍA 27/02/2019
ADMINISTRACIÓN LOCAL — Municipal — Vigo (Outros documentos, notificacións e informacións públicas, 12/03/2019)

ORDE DO DIA para a sesión EXTRAORDINARIA que terá lugar o día 27 de FEBREIRO de 2019, a continuación do ordinario que terá lugar ás NOVE HORAS, no salón de Plenos deste Concello. ÚNICO.—Reprobación da primeira tenente de alcalde do Concello de Vigo e presidenta da Deputación Provincial de Pontevedra, Dona Josefa Esperanza Onraita Hales, e tamén do concelleiro D. Santos Héctor Rodríguez Díaz. Rexeitada a proposta. Sinatura dixital Iulian Marian Cantero Vieyra
APROBACIÓN E EXPOSICIÓN PÚBLICA PADRÓN DO IMPOSTO SOBRE BENS INMOBLES NATUREZA URBANA 2019
ADMINISTRACIÓN LOCAL — Municipal — Marín (Recadación, 30/08/2019)

Por Resolución do Concelleiro delegado de Facenda do día 21 de agosto de 2019, foi aprobado o padrón fiscal correspondente ao concepto tributario Imposto sobre bens inmobles de natureza urbana (IBI). Os interesados poderán examinar o padrón fiscal e a lista cobratoria por un prazo de un mes contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte a aquel da finalización do prazo de exposición pública do correspondente padrón, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre os días 1 de setembro e 5 de novembro, procederase ao cobro en período voluntario das liquidacións anuais do Imposto sobre bens inmobles de natureza urbana (IBI) comprendidas na lista cobratoria a que se fixo referencia. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, La Caixa, Banco Santander, Banco Pastor, Banco Popular e Banco Sabadell, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de outubro de 2019, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. A ALCALDESA-PRESIDENTA María Pilar Ramallo Vázquez Documento asinado electrónicamente
MODIFICACIÓN RPT CONCELLO DE TOMIÑO
ADMINISTRACIÓN LOCAL — Municipal — Tomiño (Oferta de emprego público, 11/01/2019)

O pleno do Concello de Tomiño, na súa sesión do 27 de decembro de 2018 adopto a aprobación inicial da RPT que de seguido se relaciona: Pola presente procédese a exposoción ao público da mencionada modificación de conformidade co disposto no artigo 202.2 da Lei 2/2015 de Emprego Público de Galicia durante o prazo de 20 días hábiles a contar desde o seguinte ao de publicación do correspondente anuncio no Boletín Oficial da Provincia, durante os cales os interesados poderán examinala e presentar reclamacións ante o Pleno. A modificación considerarase definitivamente aprobada se durante o citado prazo non se presentaron reclamacións; en caso contrario, a relación de postos de traballo deberá ser obxecto de aprobación definitiva logo da resolución das reclamacións presentadas. Tomiño. Na data que figura na correspondente sinatura electrónica. A alcaldesa Sandra González Álvarez